Държавен вестник, бр. 62, 2015 г., стр. 159

БРОЙ  62	
Д Ъ Р Ж А В Е Н  В Е С Т Н И К 	
СТР.  159  
Раздел V
Ред за осъществяване на контролна дейност 
на продуктите за пожарогасене
Чл. 31. (1) Контролната дейност на про-
дуктите за пожарогасене се осъществява от 
служители с функции за осъществяване на дър-
жавен противопожарен контрол, определени 
със заповеди на директора на ГДПБЗН – МВР 
и директорите на Столичната и регионалните 
дирекции „Пожарна безопасност и защита на 
населението“ (СДПБЗН/РДПБЗН).
(2) Служителите по ал. 1 могат да извърш-
ват проверки в местата, където продуктите 
се предоставят на пазара.
Чл. 32. При констатиране на нарушения на 
изискванията на тази наредба служителите по 
чл. 31, ал.1 съставят актове за установяване 
на административни нарушения.
Чл. 33. (1) Въз основа на съставения акт за 
установяване на административно нарушение 
се издава наказателно постановление.
(2) Наказателните постановления се из-
дават от директора и заместник-директора 
на ГДПБЗН – МВР, директора на СДПБЗН/
РДПБЗН, заместник-директора на СДПБЗН 
и от началника на РСПБЗН.
(3) Административнонаказващите органи 
по ал. 2 предприемат действия за привеждане 
в изпълнение на влезлите в сила наказателни 
постановления съгласно чл. 74 и чл. 79, ал. 1 
от Закона за административните нарушения 
и наказания (ЗАНН).
(4) Производството по установяване на 
административните нарушения, налагане и 
изпълнение на административните наказания 
се осъществява по реда на ЗАНН.
(5) Копия от актовете по чл. 32 и издадените 
въз основа на тях наказателни постановления 
се изпращат в ГДПБЗН – МВР.
Чл. 34. При извършване на проверка на 
продуктите за пожарогасене служителите по 
чл. 31, ал. 1 изискват от производителите, 
вносителите и дистрибуторите документите, 
свързани с изпълнение на задълженията им 
съгласно раздел II от глава трета.
Чл. 35. За нарушаване на изискванията на 
наредбата нарушителите носят администра-
тивнонаказателна отговорност по Закона за 
Министерството на вътрешните работи.
ДОПЪЛНИТЕЛНА РАЗПОРЕДБА
§ 1. По смисъла на тази наредба:
1. „Акредитирана лаборатория“ е лабо-
ратория, получила акредитация по реда на 
Регламент (ЕО) № 765/2008 на Европейския 
парламент и на Съвета от 9 юли 2008 г. за 
определяне на изискванията за акредитация 
и контрол на пазара във връзка с предлага-
нето на пазара на продукти и за отмяна на 
Регламент (ЕИО) № 339/93.
2. „Акредитиран орган за сертификация на 
системи за управление“ е орган, получил акре-
дитация по реда на Регламент (ЕО) № 765/2008 
на Европейския парламент и на Съвета от 9 
юли 2008 г. за определяне на изискванията за 
акредитация и контрол на пазара във връзка 
с предлагането на пазара на продукти и за 
отмяна на Регламент (ЕИО) № 339/93.
3. „Производител“ е всяко физическо или 
юридическо лице, което произвежда продукт 
за пожарогасене или което възлага проек-
тирането или производството на продукт за 
пожарогасене и предлага този продукт на 
пазара със своето име или търговска марка.
4. „Упълномощен представител“ е физи-
ческо или юридическо лице, установено на 
територията на Европейския съюз, което е 
упълномощено писмено от производителя на 
продукти за пожарогасене да действа от не-
гово име за изпълнение на задълженията му, 
свързани с удостоверяване на съответствието 
на продуктите с изискванията на наредбата.
5. „Вносител“ е всяко физическо или 
юридическо лице, което внася в Република 
България продукт от трета държава (извън 
Европейския съюз).
6. „Дистрибутор“ е всяко физическо или 
юридическо лице във веригата на доставка, 
различно от производителя или вносителя, 
което предоставя на пазара продукт за по-
жарогасене.
7. „Пожар клас А“ е пожар на твърди ма-
териали, главно с органичен произход, които 
обикновено изгарят с образуване на жар.
8. „Пожар клас В“ е пожар на течности 
или втечняващи се твърди вещества.
9. „Пожар клас С“ е пожар на газове.
10. „Пожар клас D“ е пожар на метали.
11. „Продукти за пожарогасене“ са пожа-
рогасители (носими и возими), пожарогаси-
телни вещества (пожарогасителни прахове за 
пожари клас А, B и C и пенообразуватели), 
противопожарни одеяла и противопожарни 
одеяла тежък тип.
12. „Пожарогасител“ е устройство, съ-
държащо пожарогасително вещество, което 
може да бъде изтласкано под въздействието 
на вътрешно налягане и да бъде насочено 
към пожара.
13. „Носим пожарогасител“ е пожарога-
сител, който е предназначен да бъде носен 
и обслужван на ръка и който в готовност за 
работа има маса не по-голяма от 20 kg.
14. „Возим пожарогасител“ е пожарогаси-
тел, предназначен за ръчно придвижване и 
обслужване и който има обща маса, по-го-
ляма от 20 kg.
15. „Противопожарно одеяло“ е гъвкав 
листов материал, предназначен да бъде из-
ползван за гасене на малки пожари чрез 
покриване.